1. א' קטינה (**ס' 3 לחוק הכשרות המשפטית**), אמה היא האפוטרופוס הטבעי לה (**ס' 17 לחוק הכשרות המשפטית**), האם היה נכון להוציא את א' מביתה? (**ס' 3(4) לחוק הנוער(טיפול והשגחה**) זאת משום שהוצאת הבת מהבית מהווה צעד דרסטי אשר פוגע בתא המשפחתי (**חלק 1 ס'3(1) וס'5 להאמנה לזכויות הילד**). בנוסף, האפוטרופסות מקנה לאם זכויות וחובות, מהי תחולת החובה המוטלת על האם, ומה הם זכויותיה?
2. האם הייתה נכונה התערבות המדינה בתא המשפחתי של א' ואמה? ונטילת האחריות מידי האם והמעבר לטיפול ע"י גורמי חוץ נכון עבור עתידה של א'? (הגישה הליבראלית; **ס' 15 לחוק הכשרות המשפטית**)
3. האם ההתערבות המיידית והמהירה היתה נכונה או אימפולסיבית? (**ס' 11(א) לחוק הנוער טיפול והשגחה)**. מהי טובתה של א' במקרה הזה?
4. האם מוצו כל האפשרויות לטיפול בקהילה? והאם עכשיו שמצבה השתפר ניתן להחזירה לטיפול מהבית?
5. האם יש לעדכן את אביה על המתרחש, שמא ירצה להתערב ולקחת חלק בטיפול בה? (**ס' 18(א) לחוק הכשרות המשפטית**)
6. האם החלטת העו"ס להוציא אמצעי חירום הייתה מוצדקת, האם היתה דחיפות וסכנה ממשית? (ס' 11(א) **לחוק הנוער, טיפול והשגחה**) זאת משום שההחלטה בוצעה ללא עירוב האפוטרופוס של הילדה ובנוסף האם ההוצאה בוצעה כדין. האם יש להוציא צו ביניים (**ס' 12 לחוק הנוער- טיפול והשגחה**)?
7. האם יש לשתף את א' בהחלטה על אודות עתידה? (**עקרון ההשתתפות- האמנה לזכויות הילד**, **ס' 1ב(א) לחוק הנוער**). האם יש חופש מלא לא' בהחלטה זו?
8. מה ההחלטה הכי טובה באשר לעתידה של א'? חזרה לביתה וניסיון השתלבות חוזר בטיפול בקהילה? מעבר לפנימייה? הישארות במקלט? (עקרון טובת הילד- **סעיף9(1) להאמנה לזכויות הילד**)
9. האם האלימות בביתה גורפת וקיצונית, אם לא האם נכון להחזירה? (**ס' 19 לאמנה לזכויות הילד**) אם כן, האם יש לתת לא' צו הגנה לאור ההתנהגות המאיימת של אמה? **(ס' 3(א)** **לחוק הנוער, טיפול והשגחה)**

אם תחזור לביתה מה יהיו דרכי הפיקוח?

1. האם יש לחייב לשיחות קבועות עם האם או להפריד ביניהן כדי למנוע עיכוב בהתקדמו של הילדה? מה נכון לא' האם הקשר עם האם תורם או פוגע לה בהתקדמות בטיפול? **(ס' 9(4)** **האמנה לזכויות הילד)**
2. האם חזרתה לביתה של א' תכניס אותה למצב של הישרדות? (**עקרון החיים, ההישרדות וההתפתחות- האמנה לזכויות הילד),** זאת לאור האירועים אשר קדמו להוצאתה של א' מביתה.
3. האם נכון לתת לאם את המידע שמעלה הבת בפגישות? (הזכות לפרטיות של הבת (**ס' 23(א) לחוק הנוער (טיפול והשגחה**)- מול זכות האם להכיר ברישומי השיחות של הבת; **ס' 7 לחוק הנוער, טיפול והשגחה**)
4. האם א' עונה על הדרישות "לפרופיל מעוף"? (**ס' 2(4) לחוק הנוער, טיפול והשגחה**). האם האינדיקציות לנזקקות הוכחו? העו"ס תטען שכן משום שצרכיה לא קיבלו מענה בבית ובקהילה ושקיימים קשיים במשפחה אך האם תטען שלא ושיש להמשיך ולנסות למצות את הטיפול בקהילה. לחילופין, האם נכון להגדיר את א' "כפרופיל מעוז" לאור האיום האובדני?
5. האם נכון לפגוע באוטונומיה של האם ולהגדיר את א' כנערה נזקקת? (**ס' 2(6), ס' 2(5), ס'2(3) לחוק הנוער, טיפול והשגחה)** זכותה של האם לחינוך וגידול ביתה נפגעת ע"י הוצאתה מהבית והגדרתה כנזקקת(**חוק יסוד: כבוד האדם וחירותו**), בנוסף זאת התנגשות של שתי זכויות מהאמנה לזכויות הילד **ס' 5**-הזכות לבעלי אחריות מול **ס' 19**-הזכות של הבת להגנה מאלימות והזנחה. כידוע, טובתה של א' היא השיקול הדומיננטי.